Diari Oficial de la Generalitat Valenciana


Sumari del DOGV 9507, del 09-01-2023 (2022/13077)

RESOLUCIÓ de 30 de desembre de 2022, del director general del Palau de les Arts Reina Sofia, Fundació de la Comunitat Valenciana, per la qual es dona publicitat al resultat final de la convocatòria del procés selectiu per a cobrir, com a personal laboral fix, llocs de treball de l'Orquestra de la Comunitat Valenciana (concertino associat o concertina associada), en torn lliure i mitjançant el sistema d'oposició, corresponents a les ofertes d'ocupació pública de l'entitat de 2021 i 2022.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9507

Data del DOGV
:   09-01-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/13950


Data del document
:   30-12-2022

Organisme emissor
:   Fundació de la Comunitat Valenciana Palau de les Arts Reina Sofia

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 30 de desembre de 2022, del director general del Palau de les Arts Reina Sofia, Fundació de la Comunitat Valenciana, per la qual es dona publicitat al resultat final de la convocatòria del procés selectiu per a cobrir, com a personal laboral fix, llocs de treball de l'Orquestra de la Comunitat Valenciana (concertino associat o concertina associada), en torn lliure i mitjançant el sistema d'oposició, corresponents a les ofertes d'ocupació pública de l'entitat de 2021 i 2022. [2022/13105]  
La Resolució de 16 de setembre de 2022, del director general del Palau de les Arts Reina Sofia, Fundació de la Comunitat Valenciana, dona publicitat a la convocatòria del procés selectiu per a cobrir, com a personal laboral fix, llocs de treball de l'Orquestra de la Comunitat Valenciana (concertino associat o concertina associada), en torn lliure i mitjançant el sistema d'oposició, corresponents a les ofertes d'ocupació pública de l'entitat de 2021 i 2022.  
Realitzat el procés d'audició de l'instrument de percussió, dut a terme el 22 de desembre, una vegada que s'han publicat els llistats definitius del resultat d'aquest, de conformitat amb el punt 8.2 de la convocatòria indicada, i en virtut de les facultats atorgades per l'article 25.i) dels Estatuts del Palau de les Arts i la Direcció General de Pressupostos en data 29 de desembre de 2021 i 27 de maig de 2022, resolc:  
  
  
Primer  
Aprovar la relació de les persones aspirants que han aconseguit la puntuació mínima de 4 en la fase d'oposició (nota de tall per a considerar la superació d'aquest procés selectiu), ordenada per puntuació de major a menor, i considerar la persona seleccionada per a ocupar el lloc objecte de la convocatòria de violí la que ha obtingut la puntuació més alta per l'ordre corresponent i sempre que la puntuació de la fase d'oposició obtinguda siga igual o superior a 7 punts.  
  
  
Segon  
Aprovar, de conformitat amb el punt 11 de la convocatòria, la constitució de la borsa d'ocupació corresponent de la qual formarà part el personal que haja participat en les proves d'accés, haja superat la primera part eliminatòria de la fase d'oposició i haja obtingut en la segona prova la nota mínima de 4 punts, però no haja resultat seleccionat per a cobrir el lloc objecte de la convocatòria.  
  
La vigència de la borsa d'ocupació tindrà caràcter indefinit fins a la constitució d'una nova borsa, a comptar de la publicació en el Diari Oficial de la Generalitat Valenciana.  
  
València, 30 de desembre de 2022.- El director general: Jorge Juan Culla Bayarri.  
  
  
CONCERTINO ASSOCIAT O CONCERTINA ASSOCIADA  
  
 Núm. expedient Cognoms Nom Puntuació   
1 \*\*\*5813\*\* Kholmatov Roman 9 Seleccionat  
2 \*\*\*7148\*\* Gregorian Susanna 6,5 Borsa. núm. 1  
3 \*\*\*1055\*\* Mendoza Gonzalez Ruben 6 Borsa. núm. 2  
4 \*\*\*1053\*\* Nemanyte Marija 5 Borsa. núm. 3